अगले सप्ताह श्रीलंका जाएंगे पीएम मोदी, हटाए जा रहे कीड़े और ततैया
कोलंबो। पीएम मोदी अगले सप्‍ताह श्रीलंका के दौरे पर जा रहे हैं। श्रीलंका दौरे पर पीएम मोदी सभी बड़े नेताओं से मुलाकात करेंगे। ऐसी खबरें आ रही हैं कि उनके आने से पहले श्रीलंका सभी कीड़ों और ततैया की सफाई में जुट गया है। प्रधानमंत्री मोदी की सुरक्षा की जिम्मेदारी जिन सुरक्षा इकाईयों को सौंपी गई हैं। वे हैटन पुलिस ऑफिस के अधीक्षकों के साथ संपर्क कर रहे हैं और उन्होंने इन ततैयों से निपटने के लिए संगठन की सहायता भी ली है।
श्रीलंका दौरे पर पीएम मोदी करेंगे कई समझौते
पुलिस प्रमुख पुजीथ जयासुन्दर के आदेशों के बाद हैटन पुलिस निदेशक के कार्यालय ये छत्ते हटाने का काम कर रहे हैं। श्रीलंकाई पुलिस को आशंका है कि वीआईपी को ले जाने वाले हेलीकॉप्टर को आस-पास के क्षेत्र में बड़े-बड़े पेड़ों पर मौजूद ततैया के छत्तों से परेशानी हो सकती है।
11 मई को पहुंचेंगे लंका
आधिकारिक सूत्रों ने कहा, श्रीलंका के अधिकारियों ने ततैया के किसी भी हमले से निपटने के लिए एहतियाती कदम उठाए हैं, जो अभी एस्टेट क्षेत्र में बड़ी संख्या में मौजूद हैं.’’ मोदी 11 मई को श्रीलंका पहुंच रहे हैं। वे यहां अगले दिन सबसे बड़े बौद्ध उत्सव ‘वेसाक डे’ में हिस्सा लेने आ रहे हैं।
12 से 14 मई तक मनाया जाएगा वेसाक डे
‘अंतरराष्ट्रीय डे ऑफ वेसाक’ का जश्न 12 मई से 14 मई तक कोलंबो में मनाया जाएगा। इसमें एक अंतरराष्ट्रीय बौद्ध सम्मेलन का आयोजन किया जाएगा जिसमें 100 देशों के 400 से अधिक प्रतिनिधि हिस्सा लेंगे।
अस्‍पताल का करेंगे शुभारंभ
मोदी यहां डिकोय में भारतीय सहयोग से निर्मित सभी तकनीकों से लेस एक अस्पताल का शुभारंभ करेंगे। इसके बाद वह नोरवुड ग्राउंड्स में एक जन रैली का संबोधन करेंगे। श्रीलंका के राष्ट्रपति मैत्रीपाल सिरिसेना और प्रधानमंत्री रानिल विक्रमसिंघे दोनों भारतीय नेता के साथ पहाड़ी क्षेत्र का दौरा करेंगे।
त्रिपुरा में पहली बार बीजेपी सरकार, भव्य समारोह में बिप्लब देब ने ली सीएम...
स्‍मार्टफोन बताएगा कौन सी बीमारियां आपको घेर रही हैं